Κριτική Παιδαγωγική και παιχνίδι: Παίζοντας ενάντια στο σύστημα της παγκόσμιας εκμετάλλευσης
Creators: name: Σαραντοπούλου, Ευδοξία Ακρίβου
Publisher: name: Aristotle University of Thessaloniki
Year: 2019
Subjects: Κριτική Παιδαγωγική
Κριτική Παιδαγωγική των Παιγνίων
Επιτραπέζιο παιχνίδι
Critical Pedagogy
Critical Gaming Pedagogy
Board game

description: Η παρούσα εργασία πραγματεύεται τη σύνθεση της Κριτικής Παιδαγωγικής με το παιδικό παιχνίδι. Πρόκειται για δύο διακριτά πεδία της Παιδαγωγικής Επιστήμης, προς τη θεωρητική και πρακτική σύζευξη των οποίων έχει στραφεί πολύ μικρό ενδιαφέρον. Η έρευνα που πραγματοποιήθηκε στο πλαίσιο της εν λόγω εργασίας, αντλεί στοιχεία από την Κριτική Παιδαγωγική και, ειδικότερα, από την Κριτική Παιδαγωγική των Παιγνίων (Critical Gaming Pedagogy). Πρόκειται για μια εκπαιδευτική παρέμβαση που πραγματοποιήθηκε σε μαθητές/-ριες της ΣΤ’ Δημοτικού με κεντρικό εκπαιδευτικό εργαλείο το κριτικό παιχνίδι, και, συγκεκριμένα το επιτραπέζιο παιχνίδι «Hotel» σε μια παραλλαγμένη εκδοχή, που επινοήθηκε αποκλειστικά για τις ανάγκες του παρόντος εγχειρήματος. Σκοπός της έρευνας ήταν η διερεύνηση των αντιλήψεων των μαθητών/-ριών γύρω από τα φαινόμενα των κοινωνικοοικονομικών, ταξικών και πολιτισμικών ανισοτήτων, της κοινωνικής αδικίας και της εκμετάλλευσης, τόσο πριν όσο και μετά το πέρας της εκπαιδευτικής παρέμβασης, καθώς επίσης και η διερεύνηση του τρόπου με τον οποίο θα μπορούσε το επιτραπέζιο παιχνίδι να αποτελέσει αποτελεσματικό εκπαιδευτικό εργαλείο για την κριτική συνειδητοποίηση των μαθητών/-ριών. Η εκπαιδευτική παρέμβαση πραγματοποιήθηκε σε δύο στάδια, εκ των οποίων το πρώτο περιλάμβανε κάποιες δραστηριότητες με κριτικό προσανατολισμό, ενώ το δεύτερο καλύφθηκε από τη διεξαγωγή του επιτραπέζιου παιχνιδιού και τη συζήτηση που ακολούθησε μετά από αυτό. Τα μεθοδολογικά εργαλεία που αξιοποιήθηκαν για τη συλλογή των δεδομένων, ήταν η παρατήρηση και το ερευνητικό ημερολόγιο, ενώ την ανάλυση των αποτελεσμάτων υποστύλωσε η μέθοδος της θεματικής ανάλυσης, κατά την οποία προέκυψαν οι εξής θεματικές περιοχές: α) Όταν τα παιδιά μιλούν για τον κόσμο, β) Όταν τα παιδιά ανακαλύπτουν και ερμηνεύουν την αδικία στον κόσμο και γ) Όταν τα παιδιά παίζουν ενάντια στο σύστημα εκμετάλλευσης
description: The present project deals with the composition of Critical Pedagogy with children's play. These are two distinct fields of Pedagogical Science, the theoretical and practical conjugation of which has been of little interest. The present research draws on Critical Pedagogy and, in particular, Critical Gaming Pedagogy. It includes an educational intervention that took place in 6th grade students with critical game as a central educational tool and, in particular, the board game "Hotel" in a varied version, devised exclusively for the needs of the present research. The aim of the research was to explore pupils' perceptions of socio-economic, class and cultural inequalities, social injustice and exploitation, both before and after the educational intervention, as well as exploring the way with which the board game could be an effective educational tool for raising students' critical awareness. The educational intervention took place in two stages, the first of which included some critically oriented activities, while the second one was covered by the board game and the subsequent discussion. The methodological tools used to collect the data, were the observation and the research diary, while the analysis of the results was supported by the method of thematic analysis, which revealed the following thematic areas: a) When children talk about the world, b) When children discover and interpret injustice in the world and c) When children play against the exploitation system